ส่วนที่ 3

การรับรองความถูกต้องของข้อมูล

บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้วด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

1.) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วน ในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทและบริษัทย่อยแล้ว

2.) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของ
บริษัทและบริษัทย่อยอย่างถูกต้องครบถ้วนแล้ว รวมทั้งควบคุมดูแลให้มีการปฏิบัติตามระบบดังกล่าว

3.) บริษัทได้จัดให้บริษัทมีระบบการควบคุมภายในที่ดี
และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2555
ต่อผู้สอบบัญชีและกรรมการตรวจสอบของบริษัทแล้วซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้อง
บริษัทได้มอบหมายให้ คุณเกสรา รุ่งสังข์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ

คุณเกสรา รุ่งสังข์ กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

+----------------------+-----------------------+-----------------------+
| ชื่อ                   | ตำแหน่ง                | ลายมือชื่อ               |
+----------------------+-----------------------+-----------------------+
| 1. นายฉัตรชัย บุญรัตน์    | ประธานกรรมการบริหาร    | .........             |
|                      |                       | ..................... |
|                      |                       | ..................... |
+----------------------+-----------------------+-----------------------+
| 2. นายกิตติ วิไลวรางกูร  | กรรมการผู้จัดการ         | .........             |
|                      |                       | ..................... |
|                      |                       | ..................... |
+----------------------+-----------------------+-----------------------+

  ผู้รับมอบอำนาจ

+----------------------+-----------------------+-----------------------+
| ชื่อ                   | ตำแหน่ง                | ลายมือชื่อ               |
+----------------------+-----------------------+-----------------------+
| นางเกสรา รุ่งสังข์       | ผู้จัดการฝ่ายบัญชี          | ........              |
|                      |                       | ..................... |
|                      |                       | ..................... |
|                      |                       |                       |
|                      |                       | ...                   |
+----------------------+-----------------------+-----------------------+

รายงานของคณะกรรมการตรวจสอบ

             คณะกรรมการตรวจสอบ บริษัท เอบิโก้ โฮลดิ้งส์ จำกัด (มหาชน)
ประกอบด้วยกรรมการอิสระจำนวน 3 ท่าน ซึ่งเป็น

ผู้มีความรู้และความสามารถ มีคุณสมบัติและความเป็นอิสระ
ตามข้อกำหนดของตลาดหลักทรัพย์แห่งประเทศไทย โดยมี นายเขมทัต สุคนธสิงห์
เป็นประธานกรรมการตรวจสอบ นายวรเทพ เลิศชัยอุดมโชค และ นายสุรพงษ์ เจริญพันธ์
เป็นกรรมการตรวจสอบ

             ในปี 2555
คณะกรรมการตรวจสอบได้ปฏิบัติหน้าที่ที่ได้รับมอบหมายจากคณะกรรมการบริษัทและตามความรับผิดชอบ
ซึ่งเป็นไปตามระเบียบและข้อกำหนดของตลาดหลักทรัพย์แห่งประเทศไทย
โดยสรุปสาระสำคัญของผลการปฏิบัติงานได้ดังต่อไปนี้

1.  สอบทานงบการเงินและข้อมูลทางการเงินที่สรุปมาในรายงานข้อมูลประจำปี 2555
    ในสาระสำคัญเกี่ยวกับฐานะการเงิน
    ผลการดำเนินงานและกระแสเงินสดของบริษัทและบริษัทย่อย
    ได้จัดทำขึ้นตามหลักการบัญชีที่รับรองทั่วไปและเปิดเผยข้อมูลอย่างเพียงพอ
    ครบถ้วนและเชื่อถือได้

2.  สอบทานระบบควบคุมภายในและควบคุมดูแลให้มีการปฏิบัติตามระบบดังกล่าว
    รวมทั้งได้ส่งเสริมและผลักดันให้การปฏิบัติงานตรวจสอบภายในเป็นไปตามมาตรฐานสากล
    พบว่าบริษัทมีระบบการควบคุมภายในที่เหมาะสมและมีประสิทธิภาพเพียงพอและไม่พบข้อบกพร่องที่มีนัยสำคัญ
    ที่อาจก่อให้เกิดผลกระทบที่มีสาระสำคัญ

3.  ได้สอบทานกระบวนการบริหารความเสี่ยง
    และได้ให้ข้อเสนอแนะที่เป็นประโยชน์เพื่อลดความเสี่ยงให้อยู่ในระดับที่ยอมรับได้

4.  ได้สอบทานการปฏิบัติตามข้อกำหนดและกฎหมายว่าด้วยหลักทรัพย์และตลาดหลักทรัพย์
    รวมทั้งกฎหมายอื่นๆ ที่เกี่ยวข้อง พบว่าบริษัทได้ปฏิบัติครบถ้วน
    ถูกต้องตามข้อกำหนดและตามกฎหมายต่างๆ ที่เกี่ยวข้อง

5.  ได้พิจารณาให้มีการเปิดเผยข้อมูลรายการที่เกี่ยวโยงกันหรือรายการที่อาจมีความขัดแย้งทางผลประโยชน์
    อย่างถูกต้องและครบถ้วน และเป็นไปตามกฎหมายและข้อกำหนดของตลาด

6.  ประเมินความเป็นอิสระของผู้สอบบัญชี
    พิจารณาเสนอแต่งตั้งและเสนอค่าตอบแทนผู้สอบบัญชีของบริษัทฯ

             คณะกรรมการตรวจสอบ พิจารณาแล้วเห็นว่า
บริษัทถือนโยบายการกำกับดูแลกิจการที่ดีเป็นสำคัญ มีระบบการควบคุมภายในที่มีประสิทธิภาพเพียงพอ
ไม่มีข้อบกพร่องที่เป็นสาระสำคัญ มีการบริหารความเสี่ยงที่เพียงพอเหมาะสม
รายการที่เกี่ยวโยงกันที่อาจทำให้เกิดความขัดแย้งทางผลประโยชน์มีการเปิดเผยถูกต้องครบถ้วน
บริษัทได้ปฏิบัติตามข้อกำหนดและตามกฎหมายต่างๆ ที่เกี่ยวข้อง
งบการเงินของบริษัทได้จัดทำขึ้นตามหลักการบัญชีที่รับรองทั่วไปและเปิดเผยข้อมูลอย่างเพียงพอ
ครบถ้วนและเชื่อถือได้

ในนามคณะกรรมการตรวจสอบ

(นายเขมทัต สุคนธสิงห์)

ประธานกรรมการตรวจสอบ

วันที่ 26 กุมภาพันธ์ 2556